ЧЕТИРИДЕСЕТО НАРОДНО СЪБРАНИЕ

ВРЕМЕННА КОМИСИЯ ЗА ПОДГОТОВКА НА ПРЕДЛОЖЕНИЯ ЗА ПРОМЕНИ В КОНСТИТУЦИЯТА НА РЕПУБЛИКА БЪЛГАРИЯ

Д О К Л А Д
за второ гласуване

		Относно:	Законопроект за изменение и допълнение на Конституцията на Република България, № 554-01-98, внесен от 109 народни представители на 22 декември 2005 г.

	`										Проект!

З А К О Н

за изменение и допълнение на Конституцията на Република България

(обн., ДВ, бр. 56 от 1991 г., изм. и доп. бр. 85 от 2003 г. и бр. 18 от 2005 г.)

	   Комисията.............

ПРЕДЛОЖЕНИЕ ОТ ЕЛЕОНОРА НИКОЛОВА И ГРУПА НАРОДНИ ПРЕДСТАВИТЕЛИ 
Чл. 60 се променя както следва:
Чл. 60, ал. 1 “Гражданите са длъжни да плащат  държавни и местни данъци, установени със закон, съобразно техните доходи и имущество.
(2) Данъчни облекчения и утежнения могат да се установяват само със закон.
Забележка: “противоречи на принципите и обхвата на приетия на първо гласуване законопроект” (чл. 4, ал. 1, изр. 2 от Правилата за процедурата и чл. 71, ал. 2, изр. 3 от ПОДНС).

Комисията.............

ПРЕДЛОЖЕНИЕ ОТ АНАСТАСИЯ МОЗЕР, СТЕФАН СОФИЯНСКИ, КРАСИМИР КАРАКАЧАНОВ, БОРИСЛАВ БЪЛГАРИНОВ И ГРУПА НАРОДНИ ПРЕДСТАВИТЕЛИ 
1.	Предложение за финансова децентрализация на Общините:
Чл. 60. (1) Гражданите са длъжни да плащат държавни и местни данъци, установени със закон, съобразно техните доходи и имущество.
(2) Данъчни облекчения и утежнения могат да се установяват само със закон.

Забележка: “противоречи на принципите и обхвата на приетия на първо гласуване законопроект” (чл. 4, ал. 1, изр. 2 от Правилата за процедурата и чл. 71, ал. 2, изр. 3 от ПОДНС).

Комисията.............

§ 1. В чл. 70 думата “тежки” отпада, а след думата “престъпления” се добавят думите “от общ характер”. 

ПРЕДЛОЖЕНИЕ ОТ ФИЛИП ДИМИТРОВ И ГРУПА НАРОДНИ ПРЕДСТАВИТЕЛИ 
  § 1. Изменя се чл. 70 от Конституцията като се заличават думите: “ и срещу тях не може да бъде възбуждано наказателно преследване” и “освен за тежки престъпления и то” и след думите “задържани” се добавят думите “нито да им бъдат налагани други мерки за ограничаване на свободата на придвижване”.
 (Текстът на чл. 70 се изменя така: Народните представители не могат да бъдат задържани, нито да им бъдат налагани други мерки за ограничаване на свободата на придвижване освен с разрешение на Народното събрание, а когато то не заседава – на Председателя на Народното събрание. Разрешение за задържане не се иска при заварено тежко престъпление, но в такъв случай незабавно се известява Народното събрание, а ако то не заседава – Председателят на Народното събрание.)

ПРЕДЛОЖЕНИЕ ОТ МИНЧО ХРИСТОВ
Параграф  1 от законопроекта да добие следната редакция:
         “Член 70 от Конституцията на Република България отпада.”

ПРЕДЛОЖЕНИЕ ОТ ИВАН КОСТОВ И ГРУПА НАРОДНИ ПРЕДСТАВИТЕЛИ

По Параграф 1.
	Чл. 70 отпада;

	ПРЕДЛОЖЕНИЕ ОТ ГЕОРГИ БЛИЗНАШКИ
	1. В чл. 70, след думите “Народните представители не могат да бъдат задържани”, се добавят думите “…и привличани като обвиняеми, освен за престъпления от общ характер…”, както и да отпадне изразът “…а когато то не заседава – на председателя на Народното събрание.”

	ПРЕДЛОЖЕНИЕ ОТ АНАСТАСИЯ МОЗЕР, СТЕФАН СОФИЯНСКИ, КРАСИМИР КАРАКАЧАНОВ, БОРИСЛАВ БЪЛГАРИНОВ И ГРУПА НАРОДНИ ПРЕДСТАВИТЕЛИ
2.	Предложение по § 1.
В чл.70 да се добави нова алинея 2 със следното съдържание:
	“(2) Разрешение за възбуждане на наказателно преследване не се изисква, когато народният представител писмено заяви пред председателя на Народното събрание, че е съгласен наказателното преследване срещу него да се води без такова разрешение”.

Комисията.............

§ 2. Създава се нов чл. 91а със следното съдържание:
“Чл. 91а. (1)Народното събрание избира омбудсман, който се застъпва за правата на гражданите и техните организации.
(2) Правомощията и дейността на омбудсмана се уреждат със закон.”.

ПРЕДЛОЖЕНИЕ ОТ ПЕТЪР БЕРОН И ЙОРДАН ВЕЛИЧКОВ
Петър Берон  е против думата “омбудсман”.
В § 2 се правят следните изменения:
“Чл. 91а. (1) Народното събрание избира омбудсман, който се застъпва за правата на гражданите и техните организации, когато те са засегнати или застрашени от държавните и общинските органи и техните администрации, както и от лицата, които предоставят обществени услуги.
           (2) Омбудсманът има самостоятелен бюджет. Правомощията и организацията на дейността му се уреждат със закон.”

ПРЕДЛОЖЕНИЕ ОТ ИВАН КОСТОВ И ГРУПА НАРОДНИ ПРЕДСТАВИТЕЛИ

	По Параграф 2.
	“Чл. 91а (1) Народното събрание избира омбудсман, който се застъпва за правата на гражданите и техните организации, когато те са засегнати или застрашени от държавните и общинските органи и техните администрации, както и от лицата, които предоставят обществени услуги.
	(2) Омбудсманът се избира от Народното събрание за срок 5 години и може да бъде преизбран на същата длъжност само за още един мандат.
	(3) Избран е кандидатът, получил мнозинство повече от половината от всички народни представители.
	(4) Решението за отзоваване на омбудсмана поради несправяне със задълженията му се приема със същото мнозинство.
	(5) Омбудсманът има самостоятелен бюджет. Правомощията и организацията на дейността му се уреждат със закон”.

ПРЕДЛОЖЕНИЕ ОТ АНАСТАСИЯ МОЗЕР, СТЕФАН СОФИЯНСКИ, КРАСИМИР КАРАКАЧАНОВ, БОРИСЛАВ БЪЛГАРИНОВ И ГРУПА НАРОДНИ ПРЕДСТАВИТЕЛИ 
	9. Предлагаме думата “омбудсман” да бъде заменена с“обществен защитник на гражданите”.

ПРЕДЛОЖЕНИЕ ОТ АЛЕКСАНДЪР АРАБАДЖИЕВ

	В § 2 се правят следните изменения:
“Чл. 91а. (1) Народното събрание избира омбудсман, който се застъпва за правата на гражданите и техните организации, когато те са засегнати или застрашени от държавните и/или общинските органи и техните администрации, както и от лицата, които предоставят обществени услуги.
		(2) Омбудсманът има самостоятелен бюджет. Правомощията и организацията на дейността му се уреждат със закон.”

Комисията.............

§ 3. В чл. 84 се правят следните изменения и допълнения:
1. Създава се нова точка 16 със следното съдържание:
“16. изслушва и приема годишните доклади на председателя на Върховния касационен съд, председателя на Върховния административен съд и на Главния прокурор за дейността на съдилищата, прокурорите и следствието.”.

ПРЕДЛОЖЕНИЕ ОТ ИВАН КОСТОВ И ГРУПА НАРОДНИ ПРЕДСТАВИТЕЛИ

В чл. 84 т. 8. се изменя така: “…избира и освобождава ръководителите на Българската народна банка, омбудсмана и на други институции, определени със закон.”

	По Параграф 3.
	В чл. 84 новата точка 16 придобива следното съдържание:
	“16. осъществява текущ парламентарен контрол върху дейността на Главния прокурор, както и изслушва и приема годишният му доклад за дейността на прокуратурата и на другите органи на разследването.”

ПРЕДЛОЖЕНИЕ ОТ ЕЛЕОНОРА НИКОЛОВА И ГРУПА НАРОДНИ ПРЕДСТАВИТЕЛИ 
Чл. 84 се променя както следва:
Чл. 84 Народното събрание:
3. установява държавните данъци и определя техния размер;
4. (нова)  установява видовете  местни данъци 

Забележка: “противоречи на принципите и обхвата на приетия на първо гласуване законопроект” (чл. 4, ал. 1, изр. 2 от Правилата за процедурата и чл. 71, ал. 2, изр. 3 от ПОДНС).

ПРЕДЛОЖЕНИЕ ОТ АНАСТАСИЯ МОЗЕР, СТЕФАН СОФИЯНСКИ, КРАСИМИР КАРАКАЧАНОВ, БОРИСЛАВ БЪЛГАРИНОВ И ГРУПА НАРОДНИ ПРЕДСТАВИТЕЛИ 
Чл. 84. Народното събрание:
3. установява държавните данъци и определя техния размер;
4. (нова) установява видовете местни данъци;

Забележка: “противоречи на принципите и обхвата на приетия на първо гласуване законопроект” (чл. 4, ал. 1, изр. 2 от Правилата за процедурата и чл. 71, ал. 2, изр. 3 от ПОДНС).

3.	Предложение по § 3. 
Предлагаме в чл.84 нова точка 16 да придобие следната редакция: 
“Изслушва и приема годишния доклад на главния прокурор за дейността на прокуратурата и органите на досъдебното производство и председателите на ВКС и ВАС за дейността на съдилищата”.

ПРЕДЛОЖЕНИЕ ОТ МЛАДЕН ЧЕРВЕНЯКОВ
1. По § 3, с който се създава нова точка 16 на чл.84, се правят следните допълнения:
След думата “изслушване” се премахва изразът “и приемане”.
Думата “съдилищата” се заменя с “тези съдилища”, а в края на изречението се добавя “както и за тълкувателната дейност по обобщаване на практиката на съдилищата”.

	ПРЕДЛОЖЕНИЕ ОТ МИХАИЛ МИКОВ, АНЕЛИЯ МИНГОВА И ЛЮТВИ МЕСТАН 
1.	По параграф 3:
В чл. 84, новата т.16 да добие следната редакция:
“16. изслушва и приема годишните доклади на председателя на Върховния касационен съд, на председателя на Върховния административен съд и на Главния прокурор за прилагането на закона и за дейността на съдилищата, прокуратурата и следствието.”.

ПРЕДЛОЖЕНИЕ ОТ МАРИО ТАГАРИНСКИ
1. В § 3, чл. 84 – от текста да отпаднат думите “и приемат”.

ПРЕДЛОЖЕНИЕ ОТ СТАНИСЛАВ СТАНИЛОВ

§ 1. В Чл. 84, т. 5 се допълва с: “решението се взема в едномесечен срок след постъпването на искане, подкрепено от не по-малко от 100 000 гласоподаватели;”

Забележка: “противоречи на принципите и обхвата на приетия на първо гласуване законопроект” (чл. 4, ал. 1, изр. 2 от Правилата за процедурата и чл. 71, ал. 2, изр. 3 от ПОДНС).

Комисията.............

ПРЕДЛОЖЕНИЕ ОТ ИВАН КОСТОВ И ГРУПА НАРОДНИ ПРЕДСТАВИТЕЛИ

	Чл. 103,  ал. 4 отпада;

Забележка: “противоречи на принципите и обхвата на приетия на първо гласуване законопроект” (чл. 4, ал. 1, изр. 2 от Правилата за процедурата и чл. 71, ал. 2, изр. 3 от ПОДНС).

Комисията.............

ПРЕДЛОЖЕНИЕ ОТ АНАСТАСИЯ МОЗЕР, СТЕФАН СОФИЯНСКИ, КРАСИМИР КАРАКАЧАНОВ, БОРИСЛАВ БЪЛГАРИНОВ И ГРУПА НАРОДНИ ПРЕДСТАВИТЕЛИ
4.	Предложение по чл. 126, ал. 2:
	“Главният прокурор осъществява надзор за законност и  методическо ръководство върху дейността на всички прокурори и следователи. Заместник главен прокурор организира и ръководи следствените органи”.

Комисията.............

§ 4. В чл. 127 се правят следните изменения и допълнения:
1. Създава се нова точка 1 със следното съдържание:
“1. ръководи разследването и упражнява надзор за законосъобразното му провеждане;”.
2. Останалите точки се преномерират.

ПРЕДЛОЖЕНИЕ ОТ ИВАН КОСТОВ И ГРУПА НАРОДНИ ПРЕДСТАВИТЕЛИ

	По параграф 4.
	В чл. 127 новата т. 1 да придобие следното съдържание:
	“1. участва и ръководи разследването и упражнява надзор за законосъобразното му провеждане”.

ПРЕДЛОЖЕНИЕ ОТ АНАСТАСИЯ МОЗЕР, СТЕФАН СОФИЯНСКИ, КРАСИМИР КАРАКАЧАНОВ, БОРИСЛАВ БЪЛГАРИНОВ И ГРУПА НАРОДНИ ПРЕДСТАВИТЕЛИ
5.	Предложение по § 4 в чл. 127 нова точка 1:
	“разследва сам и ръководи разследването и упражнява надзор за законосъобразното му провеждане”.

ПРЕДЛОЖЕНИЕ ОТ МИХАИЛ МИКОВ, АНЕЛИЯ МИНГОВА И ЛЮТВИ МЕСТАН
		2.  По параграф 4:
                В чл. 127 се създава нова т. 2 със следното съдържание:
“2. може да извършва разследване;”.

Комисията.............

§ 5. В чл. 128 - изречение второ се изменя така:
“Те осъществяват разследване по наказателни дела, в случаите посочени в закон.”.

ПРЕДЛОЖЕНИЕ ОТ АНАСТАСИЯ МОЗЕР
	     	1. В чл. 128 след думите “следствени органи” да се добави в скоби съдиите-следователи”, а в чл. 129, ал. 1 думата “следователите” да се замени със “съдиите-следователи”.
Забележка: “противоречи на принципите и обхвата на приетия на първо гласуване законопроект” (чл. 4, ал. 1, изр. 2 от Правилата за процедурата и чл. 71, ал. 2, изр. 3 от ПОДНС).

ПРЕДЛОЖЕНИЕ ОТ ИВАН КОСТОВ И ГРУПА НАРОДНИ ПРЕДСТАВИТЕЛИ
	По Параграф 5.
	В чл. 128 придобива следното съдържание:
	“Чл. 128 Предварителното производство по наказателни дела се осъществява от органи определени със закон.”

ПРЕДЛОЖЕНИЕ ОТ АНАСТАСИЯ МОЗЕР, СТЕФАН СОФИЯНСКИ, КРАСИМИР КАРАКАЧАНОВ, БОРИСЛАВ БЪЛГАРИНОВ И ГРУПА НАРОДНИ ПРЕДСТАВИТЕЛИ
6.	Предложение по § 5 на чл. 128, изречение второ:
	“Те осъществяват разследването в досъдебното производство, в предвидените от закона случаи.

Комисията.............

§ 6. В чл. 129 се правят следните изменения:
1. В ал. 2, изречение първо - отпадат думите “и освобождават”.
2. Създава се нова ал. 6 със следното съдържание:
“(6) Председателят на Върховния касационен съд, председателят на Върховния административен съд и Главният прокурор в случаите по ал. 3, т. 2 и т. 3 се освобождават от президента по предложение на Висшия съдебен съвет. В случаите по ал. 3, т. 4 и т. 5 те се освобождават по предложение най-малко на една четвърт от народните представители и по решение на Народното събрание, ако повече от две трети от народните представители са гласували за това. Президентът не може да откаже освобождаването при повторно направено предложение.”.

ПРЕДЛОЖЕНИЕ ОТ ИВАН КОСТОВ И ГРУПА НАРОДНИ ПРЕДСТАВИТЕЛИ
	По Параграф 6.
	В чл. 129 новата ал. 6 придобива следното съдържание и се създава нова ал.7: “(6) Главният прокурор в случаите по ал. 3, т. 2, т. 3 и т. 4 се освобождава от Президента по предложение на Висшия съдебен съвет. В случаите по т. 5 на ал. 3 се освобождава по предложение най-малко на една четвърт от народните представители и по решение на  Народното събрание, ако повече от две трети от народните представители са гласували за това.”
	“(7) Председателят на Върховния касационен съд и председателя на Върховния административен съд в случаите по ал. 3, т. 2, т. 3 и т. 4 се освобождава от Президента по предложение на Висшия съдебен съвет. В случаите по т. 5 на ал. 3 се освобождават от  Конституционния съд по предложение на най-малко една четвърт от народните представители.”

ПРЕДЛОЖЕНИЕ ОТ ГЕОРГИ БЛИЗНАШКИ
2.  В чл. 129, ал. 3 се създава нова т.6, със следното съдържание:
“т. 6. при особено тежки случаи по предходната алинея председателят на Върховния касационен съд, председателят на Върховния административен съд и Главният прокурор могат да бъдат предсрочно освобождавани по предложение на най-малко на една четвърт от народните представители, одобрено от Народното събрание с мнозинство от две трети от народните представители, като решението се вземе от Конституционния съд в съответствие с процедурата с чл. 103, ал. 3 от Конституцията”.

ПРЕДЛОЖЕНИЕ ОТ АНАСТАСИЯ МОЗЕР, СТЕФАН СОФИЯНСКИ, КРАСИМИР КАРАКАЧАНОВ, БОРИСЛАВ БЪЛГАРИНОВ И ГРУПА НАРОДНИ ПРЕДСТАВИТЕЛИ
7.	Предложение по § 6:
	Предлаганата алинея 6 на чл. 129 да придобие следната редакция:
	“(6) Председателят на Върховния касационен съд, председателят на Върховния административен съд и главният прокурор в случаите на ал. 3, т. 2 и 3 се освобождават от президента по предложение на Висшия съдебен съвет. В случаите по ал. 3, т. 4 и 5 те се освобождават по предложение на Висшия съдебен съвет или най-малко 1/4 от народните представители и по решение на Народното събрание, ако повече от 2/3 от народните представители са гласували за това. Президентът не може да откаже освобождаване при повторно направено предложение.

ПРЕДЛОЖЕНИЕ ОТ МЛАДЕН ЧЕРВЕНЯКОВ
2. По § 6, касаещ създаването на нова ал.6:
В изречение първо след  ал. 3, т. 2 се слага запетайка, като отпада съединителният съюз “и”, а след т. 3 се добавя “и т. 4”. Във второто изречение след  ал. 3, т. 4 отпада.
Добавя се ново изречение трето: “В този случай задължително се изслушват освобождаваните лица”.

ПРЕДЛОЖЕНИЕ ОТ МИХАИЛ МИКОВ, АНЕЛИЯ МИНГОВА И ЛЮТВИ МЕСТАН

3. По параграф 6:
В чл. 129 новата ал. 6 да добие следното съдържание:
“(6) Председателят на Върховния касационен съд,  председателят на Върховния административен съд и Главният прокурор, в случаите по ал. 3, т. 2, 3 и 4 се освобождават от президента по предложение на Висшия съдебен съвет. В случаите по ал. 3, т. 5 те се освобождават по предложение на Висшия съдебен съвет или най-малко на една четвърт от народните представители и по решение на Народното събрание, ако повече от две трети от народните представители са гласували за това. Президентът не може да откаже освобождаването при повторно направено предложение.”.

ПРЕДЛОЖЕНИЕ ОТ МАРИО ТАГАРИНСКИ
2. В § 6, чл. 129, т. 2 – В предложения текст думите “две трети”, се  заменят с думите “три четвърти”.

Комисията.............

§ 7. В чл. 130 се създава нова ал. 6 със следното съдържание:
“(6) Министърът на правосъдието:
1. изготвя проект за бюджет на съдебната власт и го внася за обсъждане във Висшия съдебен съвет;
2. управлява имуществото на съдебната власт;
3. прави предложения пред Висшия съдебен съвет за назначаване, повишаване, понижаване и освобождаване на магистрати;
4. организира квалификацията на магистратите;
5. осъществява контрол върху магистратите за реда на образуване, движение и решаване на делата.”.

ПРЕДЛОЖЕНИЕ ОТ ПЕТЪР СТОЯНОВ И ГРУПА НАРОДНИ ПРЕДСТАВИТЕЛИ
В чл. 130 се създава нова ал. 6 със следното съдържание:
1. Управлява имуществото на съдебната власт в съответствие с целите и  функциите й и с решенията на ВСС.
2. Подпомага чрез администрацията на Министерството изработването на проекта на ВСС за бюджет на съдебната власт.
3. Осъществява контрол върху магистратите за реда на образуване, движение и решаване в срок на делата.
4. Ползва се с правата на член на ВСС за да прави предложения за назначаване, повишаване, понижаване, освобождаване на магистрати, както и за налагане на други, предвидени от закона санкции.

ПРЕДЛОЖЕНИЕ ОТ ИВАН КОСТОВ И ГРУПА НАРОДНИ ПРЕДСТАВИТЕЛИ
	По Параграф 7.
	Да отпадне новата ал. 6 в чл. 130.

ПРЕДЛОЖЕНИЕ ОТ АНАСТАСИЯ МОЗЕР, СТЕФАН СОФИЯНСКИ, КРАСИМИР КАРАКАЧАНОВ, БОРИСЛАВ БЪЛГАРИНОВ И ГРУПА НАРОДНИ ПРЕДСТАВИТЕЛИ
Предложение по § 7.
8.	 Предлаганата нова алинея 6 на чл.130 да отпадне.

ПРЕДЛОЖЕНИЕ ОТ МИХАИЛ МИКОВ, АНЕЛИЯ МИНГОВА И ЛЮТВИ МЕСТАН

2.	По параграф 7:
В чл. 130 в новата алинея 6 се правят следните изменения:
В точка 1:
“1. предлага проект за бюджет на съдебната власт и го внася за обсъждане във Висшия съдебен съвет;”
В точка 4:
“4. участва в организирането на квалификацията на магистратите.”.
В точка 5:
“5. контролира дейността по образуването, движението и приключването на делата.”.

ПРЕДЛОЖЕНИЕ ОТ АЛЕКСАНДЪР АРАБАДЖИЕВ

1.	 В § 7 се правят следните изменения:
а) т.2 на чл. 130, ал. 6 се изменя така:
“2. осъщестява стопанисването на имуществото на съдебната власт.”
б) т. 4 се изменя така:
	“4. организира съвместно с Висшия съдебен съвет квалификацията на магистратите”.

ПРЕДЛОЖЕНИЕ ОТ МАРИО ТАГАРИНСКИ
3. В § 7, чл. 130, ал. 6 – да добие следния вид:
(6) Министъра на правосъдието:
		1. управлява имуществото на съдебната власт, в съответствие с чл. 106 от Конституцията;
		2. може да прави предложения  пред Висшия съдебен съвет за назначаване, повишаване, понижаване и освобождаване на магистрати;
            3. организира стажа за придобиване на обща юридическа правоспособност;
	         4.   осъществява контрол върху магистратите за реда на образуване и движение на делата, по ред определен със закон.

 Комисията.............

ПРЕДЛОЖЕНИЕ ОТ ИВАН КОСТОВ И ГРУПА НАРОДНИ ПРЕДСТАВИТЕЛИ

	В Чл. 132 навсякъде думите “прокурорите и следователите” отпадат;
	В чл.132 (2) отпада;
	В чл.132, ал. 3 и ал. 4 се преномерират съответно в ал. 2 и ал. 3;

	Забележка: “противоречи на принципите и обхвата на приетия на първо гласуване законопроект” (чл. 4, ал. 1, изр. 2 от Правилата за процедурата и чл. 71, ал. 2, изр. 3 от ПОДНС).

Комисията.............

ПРЕДЛОЖЕНИЕ ОТ ЕЛЕОНОРА НИКОЛОВА И ГРУПА НАРОДНИ ПРЕДСТАВИТЕЛИ
Чл. 141. (1) Общината има самостоятелен бюджет.
(2) Постоянните финансови източници на общината се определят със закон.
(3) (нова) Общините имат право да определят размера на местните данъци, както и вида и размера на местните такси.
(4) Държавата чрез средства от бюджета и по друг начин подпомага нормалната дейност на общините.

Забележка: “противоречи на принципите и обхвата на приетия на първо гласуване законопроект” (чл. 4, ал. 1, изр. 2 от Правилата за процедурата и чл. 71, ал. 2, изр. 3 от ПОДНС).

Комисията.............

ПРЕДЛОЖЕНИЕ ОТ АНАСТАСИЯ МОЗЕР, СТЕФАН СОФИЯНСКИ, КРАСИМИР КАРАКАЧАНОВ, БОРИСЛАВ БЪЛГАРИНОВ И ГРУПА НАРОДНИ ПРЕДСТАВИТЕЛИ
Чл.141. (1) Общината има самостоятелен бюджет.
(2) Постоянните финансови източници на общината се определят със закон.
(3) (нова) Общините имат право да определят размера на местните данъци, както и вида и размера на местните такси.
(4) Държавата чрез средства от бюджета и по друг начин подпомага нормалната дейност на общините.

Забележка: “противоречи на принципите и обхвата на приетия на първо гласуване законопроект” (чл. 4, ал. 1, изр. 2 от Правилата за процедурата и чл. 71, ал. 2, изр. 3 от ПОДНС).

Комисията.............

ПРЕДЛОЖЕНИЕ ОТ ИВАН КОСТОВ И ГРУПА НАРОДНИ ПРЕДСТАВИТЕЛИ

	Чл.147, ал. 6 отпада.

	Забележка: “противоречи на принципите и обхвата на приетия на първо гласуване законопроект” (чл. 4, ал. 1, изр. 2 от Правилата за процедурата и чл. 71, ал. 2, изр. 3 от ПОДНС).

Комисията.............

ПРЕДЛОЖЕНИЕ ОТ ИВАН КОСТОВ И ГРУПА НАРОДНИ ПРЕДСТАВИТЕЛИ

В чл. 148 (2) думите “снема имунитета и” отпадат.

Забележка: “противоречи на принципите и обхвата на приетия на първо гласуване законопроект” (чл. 4, ал. 1, изр. 2 от Правилата за процедурата и чл. 71, ал. 2, изр. 3 от ПОДНС).

Комисията.............

 ПРЕДЛОЖЕНИЕ ОТ АНАСТАСИЯ МОЗЕР
2. В чл. 149, ал. 1 след т. 8 да се създаде нова т. 9 със следното съдържание: “т. 9 разглежда жалби срещу решенията на Висшия съдебен съвет”.

Забележка: “противоречи на принципите и обхвата на приетия на първо гласуване законопроект” (чл. 4, ал. 1, изр. 2 от Правилата за процедурата и чл. 71, ал. 2, изр. 3 от ПОДНС).

Комисията.............

ПРЕДЛОЖЕНИЕ ОТ ИВАН КОСТОВ И ГРУПА НАРОДНИ ПРЕДСТАВИТЕЛИ
	В чл. 149, ал. 1 се създава нова т.  9
	“9. освобождава председателя на Върховния касационен съд и председателя на Върховния административен съд”.

Комисията.............

 ПРЕДЛОЖЕНИЕ ОТ ПЕТЪР БЕРОН И ЙОРДАН ВЕЛИЧКОВ
 Създава се нов § 8 със следното съдържание: 
 “§ 8. В чл. 150, ал. 1 след думите “Върховния административен съд”, съюзът “и” отпада и се поставя запетая, а след думите “главния прокурор” се добавя “и омбудсмана”.

 ПРЕДЛОЖЕНИЕ ОТ АНАСТАСИЯ МОЗЕР
 3. В чл. 150, ал. 1 след думите “Върховния административен съд” съюзът “и” отпада и се поставя запетая, а след думите “главния прокурор” се добавя “и омбудсмана”.

ПРЕДЛОЖЕНИЕ ОТ ИВАН КОСТОВ И ГРУПА НАРОДНИ ПРЕДСТАВИТЕЛИ
	В чл. 150,  ал. 1 след “Министерския съвет” се добавя “омбудсмана”.

ПРЕДЛОЖЕНИЕ ОТ АНАСТАСИЯ МОЗЕР, СТЕФАН СОФИЯНСКИ, КРАСИМИР КАРАКАЧАНОВ, БОРИСЛАВ БЪЛГАРИНОВ И ГРУПА НАРОДНИ ПРЕДСТАВИТЕЛИ
	8. В чл. 150, ал. 1 след “прокурора” се добавя “и омбудсмана”. Ново изречение: “Инициативата на омбудсманът може да бъде само по конкретно искане на гражданин, ако прецени, че това е от обществен интерес”.

ПРЕДЛОЖЕНИЕ ОТ МИХАИЛ МИКОВ, АНЕЛИЯ МИНГОВА И ЛЮТВИ МЕСТАН

3.	Създава се нов § 8 със следното съдържание:
	“§ 8. В чл. 150, ал. 1 след думите “Върховния административен съд” съюзът “и” отпада и се поставя запетая, а след думите “главния прокурор” се добавя “и омбудсмана”.

ПРЕДЛОЖЕНИЕ ОТ АЛЕКСАНДЪР АРАБАДЖИЕВ

2.	Създава се нов § 8 със следното съдържание:
	“8. В чл. 150, ал. 1 след думите “Върховния административен съд” съюзът “и” отпада и се поставя запетая, а след думите “главния прокурор” се добавя “и омбудсмана”.

Комисията.............